चतरा झारखंड के पश्चिमी सिंहभूम जिला के मझगांव प्रखंड के कस्तूरबा बालिका विद्यालय की 10वीं कक्षा की 76 छात्राएं बुधवार को सुबह 5:30 स्कूल के छात्रावास से फरार हो गई। छात्राओं के फरार होने के बाद स्कूल और विभाग में हडकंप मच गया, जिसके बाद छात्रआों की खोजबीन को लेकर सारे शिक्षक और अन्य कर्मी 2 दिन से लगे हुए है। वहीं पुलिस को भी मामले की सूचना दी गई, फिलहाल जिला शिक्षा अधीक्षक नीलम आइलीन टोपनो और मझगांव पुलिस कस्तूरबा स्कूल पहुंच कर मामले की जांच में जुट गयी है ।